title: Директива на Съвета от 22 юли 1974 година за сближаване на законодателствата на държавите-членки относно вътрешното обзавеждане на моторните превозни средства (здравина на седалките и тяхното закрепване) 74/408/EИО

text:
Важна правна забележка

|

31974L0408

Официален вестник n° L 221 , 12/08/1974 стр. 0001 - 0009 специално финландско издание: глава 13 том 4 стр. 0042  специално гръцко издание: глава 13 том 3 стр. 0003  специално шведско издание: глава 13 том 4 стр. 0042  специално испанско издание: глава 13 том 4 стр. 0015  специално португалско издание глава 13 том 4 стр. 0015  специално чешко издание глава 13 том 002 стр. 125  - 133 специално испанско издание глава 13 том 002 стр. 125  - 133 специално унгарско издание глава 13 том 002 стр. 125  - 133 специално литвийско издание глава 13 том 002 стр. 125  - 133 LV.ES глава 13 том 002 стр. 125  - 133 MT.ES глава 13 том 002 стр. 125  - 133 PL.ES глава 13 том 002 стр. 125  - 133 SK.ES глава 13 том 002 стр. 125  - 133 специално словенско издание глава 13 том 002 стр. 125  - 133

		19740722Директива на Съветаот 22 юли 1974 годиназа сближаване на законодателствата на държавите-членки относно вътрешното обзавеждане на моторните превозни средства (здравина на седалките и тяхното закрепване)74/408/EИОСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет,като има предвид, че техническите изисквания, на които моторните превозни средства трябва да отговарят в съответствие с националните законодателства, между впрочем, се отнасят до вътрешното обзавеждане за здравината на седалките и тяхното закрепване;като има предвид, че тези изисквания сe различават в различните държави-членки; че следователно е необходимо всички държави-членки да приемат еднакви изисквания, или като допълнение, или вместо досега съществуващата нормативна уредба, за да може, в частност, по отношение на всеки тип превозни средства, да бъде прилагана процедурата за типово одобрение на ЕИО, която е предмет на Директива 70/156/ЕИО на Съвета от 6 февруари 1970 г. за сближаването на законодателствата на държавите-членки относно типовото одобрение на моторни превозни средства и техните ремаркета [2];като има предвид, че общите изисквания по отношение на вътрешното обзавеждане на пътническото отделение, разположението на устройствата за управление, покрива, облегалките и задната част на седалките бяха приети с Директива № 74/60/ЕИО на Съвета от 17 декември 1973 г. [3]; че изисквания по отношение на вътрешното обзавеждане за поведението на кормилния механизъм в случай на удар бяха постановени с Директива № 74/297/ЕИО на Съвета от 4 юни 1974 г. [4]; че на по-късен етап ще бъдат приети другите изисквания относно вътрешното обзавеждане, по-специално обзавеждането по отношение на облегалката за главата, закрепването на предпазния колан и идентификацията на устройствата за управление;като има предвид, че е целесъобразно да се прилагат основно някои технически изисквания, приети от Икономическата комисия за Европа на ООН с нейния Регламент № 17 (Единни условия относно одобряването на превозни средства по отношение на здравината на седалките и тяхното закрепване) [5], което е приложено към Споразумение от 20 март 1958 г. относно приемането на еднакви условия за одобряване и взаимно признаване на одобрения на оборудване и части на моторни превозни средства;като има предвид, че сближаването на националните законодателства относно моторните превозни средства води до взаимно признаване от държавите-членки на проверките, извършвани от всяка една от тях на базата на общи разпоредби; че такава система, за да функционира плавно, е необходимо да се прилага от всички държави-членки от една и съща дата,ПРИЕ НАСТОЯЩАТА ДИРЕКТИВА:Член 11. За целите на настоящата директива "превозно средство" означава всяко моторно превозно средство, предназначено за движение по шосе, с или без каросерия, имащо най-малко четири колела и с максимална проектна скорост по-голяма от 25 km/h, с изключение на превозни средства, които се движат по релси, селскостопански или горски трактори и машини и строителни машини.2. Настоящата директива не се прилага по отношение на седалки с вградени приспособления за закрепване на предпазни колани, сгъваеми седалки или странично разположени или обърнати към задната част на превозните средства седалки.Член 2Никоя държава-членка не може да отказва да предоставя типово одобрение на ЕИО или национално типово одобрение на превозно средство по причини, свързани със здравината на седалките или тяхното закрепване, ако същите удовлетворяват изискванията, постановени в Приложение I и II, когато превозното средство принадлежи към категория М1, и изискванията, постановени в Приложение III, когато превозното средство принадлежи към категории М2, М3, N1, N2 или N3. Категориите превозни средства са определени в Приложение I към Директива № 70/156/ЕИО.Член 3Никоя държава-членка не може да отказва да регистрира или да забранява продажбата, въвеждането в употреба или експлоатацията на което и да е превозно средство по причини, свързани със здравината на седалките или тяхното закрепване, ако същите удовлетворяват изискванията, постановени в Приложения I и II, когато превозното средство принадлежи към категория М1, и изискванията от Приложение III, когато превозното средство принадлежи към категории М2, М3, N1, N2 или N3.Член 4Държавата-членка, предоставила типовото одобрение, трябва да предприеме необходимите мерки, за да гарантира своята информираност относно евентуалните изменения на частите или характеристиките, посочени в Приложение I, точка 2.2. Компетентните органи на тази държава-членка определят дали да се приложат нови изпитвания върху промененото превозно средство, придружени от нов протокол от изпитването. Ако такива изпитвания предоставят доказателства за липса на съответствие с изискванията на настоящата директива, изменението не се разрешава.Член 5Необходимите изменения за привеждане на разпоредбите от Приложения I—IV в съответствие с техническия прогрес се приемат в съответствие с процедурата, предвидена в член 13 от Директива № 70/156/ЕИО.Член 61. Държавите-членки приемат и публикуват до 1 март 1975 г. необходимите разпоредби, за да се съобразят с настоящата директива и незабавно уведомяват Комисията за това.Държавите-членки прилагат тези разпоредби от 1 октомври 1975 година.2. След нотифицирането на настоящата директива, държавите-членки следят за това, Комисията да бъде уведомявана, за да може да представи възраженията си по всеки проект на законови, подзаконови и административни разпоредби, които те възнамеряват да приемат в областта, уредена с настоящата директива.Член 7Адресати на настоящата директива са държавите-членки.Съставено в Брюксел на 22 юли 1974 година.За СъветаПредседателJ. Sauvagnargues[1] ОВ С 108, 10.12.1973 г., стр. 75.[2] ОВ L 42, 23.2.1970 г., стр. 1.[3] ОВ L 38, 11.2.1974 г., стр. 2.[4] ОВ L 165, 20.6.1974 г., стр. 16.[5] Документ ИКЕ, Женева.--------------------------------------------------19740722ПРИЛОЖЕНИЕ I [1]ОБЩИ ПОЛОЖЕНИЯ, ОПРЕДЕЛЕНИЯ, ЗАЯВЛЕНИЕ ЗА ТИПОВО ОДОБРЕНИЕ НА ЕИО, ТИПОВО ОДОБРЕНИЕ НА ЕИО, ОБЩИ СПЕЦИФИКАЦИИ, ИЗПИТВАНИЯ, ПРОВЕРКИ, СЪОТВЕТСТВИЕ НА ПРОИЗВОДСТВОТО1. ОБЩИ ПОЛОЖЕНИЯ1.1. Предписанията от настоящото приложение се прилагат само по отношение на превозни средства от категория М1.2. ОПРЕДЕЛЕНИЯПо смисъла на настоящата директива:(2.1.) 2.2. "тип превозни средства по отношение на здравината на седалките и тяхното закрепване": моторни превозни средства, които не се различават помежду си по такива основни отношения като:2.2.1. конструкцията, формата, размерите и материалите на седалките,2.2.2. типовете и размерите на системите за регулиране и фиксиране на облегалките,2.2.3. типовете и размерите на закрепването на седалките и имащите отношение към това части от конструкцията на превозното средство;2.3. "закрепване" означава системата, с която цялата седалка се закрепва към конструкцията на превозното средство, включително имащите отношение към това части от конструкцията на превозното средство;2.4. "система за регулиране" означава приспособление, с помощта на което седалката или нейните части могат да бъдат регулирани в зависимост от телосложението на седящото лице. С помощта на това приспособление може, в частност, да се извършва:2.4.1. надлъжно преместване,2.4.2. вертикално преместване,2.4.3. ъглово преместване;2.5. "система за преместване" означава приспособление, с помощта на което седалката или някоя от нейните части може да се премества ъглово или надлъжно без фиксирано междинно положение с цел улесняване на достъпа на пътниците;2.6. "система за блокиране" означава приспособление, което задържа седалката и нейните части в положението, в което те се използват;2.7. "сгъваема седалка" означава седалка, чиято облегалка може да бъде сгъвана върху седалката и чието седло може да се насочва напред спрямо пода.3. ЗАЯВЛЕНИЕ ЗА ТИПОВО ОДОБРЕНИЕ НА ЕИО3.1. Заявлението за типово одобрение на ЕИО за тип превозни средства по отношение на здравината на седалките и тяхното закрепване се подава от производителя на превозното средство или негов упълномощен представител.3.2. Заявлението се придружава от посочените по-долу документи, в три екземпляра, и следните сведения:3.2.1. подробно описание на типа превозно средство по отношение на конструкцията на седалките, тяхното закрепване и техните системи за регулиране и блокиране,3.2.2. чертежи в подходящ мащаб и достатъчно детайлизиран вид на седалките, тяхното закрепване и техните системи за регулиране и фиксиране.3.3. На техническата служба, която отговаря за извършването на изпитванията за типово одобрение, се предоставя, както следва:3.3.1. превозно средство, представително за подлежащия на одобрение тип превозно средство,3.3.2. допълнителен комплект седалки от типа, с който е оборудвано превозното средство, с тяхното закрепване.4. ТИПОВО ОДОБРЕНИЕ НА ЕИО(4.1.) (4.2.) 4.3. Към сертификата за типово одобрение на ЕИО се прилага сертификат в съответствие с показания в Приложение IV образец.(4.4.) (4.4.1.) (4.4.2.) (4.5.) (4.6.) 5. ОБЩИ СПЕЦИФИКАЦИИ5.1. Всяка предоставена система за регулиране и преместване трябва да бъде снабдена със система за блокиране с автоматично действие.5.2. Разблокиращото приспособление, предвидено в точка 2.5, трябва да бъде разположено върху външната част на седалката близо до вратата. То трябва да бъде леснодостъпно дори за лицето, заемащо седалката непосредствено зад съответната седалка.6. ИЗПИТВАНИЯ6.1. Изпитване за определяне на здравината на облегалката на седалката и нейната система за блокиране6.1.1. За целите на това изпитване облегалката на седалката, ако същата е регулируема, се блокира в положението, съответстващо на наклон назад по отношение на вертикалното положение на контролната линия на торса на манекена, както е описано в точка 3 на Приложение II, под ъгъл възможно най-близък до 25°, освен ако не е указано друго от производителя.6.1.2. Върху горната част на конструкцията на облегалката с помощта на компонента, който възпроизвежда гърба на манекена, описан в точка 3 на Приложение II, се прилага усилие, насочено надлъжно и назад и упражняващо върху точка "H" момент, равен на 53 mdaN.6.2. Изпитване за здравина на закрепването на седалката и системите за блокиране на седалката6.2.1. При всички положения на седалките, системите трябва да издържат на усилията, посочени в точка 6.2.2. Независимо от това, счита се, че това изискване е удовлетворено, ако е преминало успешно изпитването, проведено при положения на седалките, посочени в точка 6.2.5, и ако е приложимо, в точка 6.2.6.6.2.2. Върху конструкцията на седалката се прилага хоризонтално ориентирано надлъжно усилие, което минава през центъра на тежестта на цялата седалка и 20 пъти по-голямо от теглото на цялата седалка. Седалката се подлага на две изпитвания, веднъж усилието се прилага напред и веднъж назад. Ако седалката се състои от отделни части, всяка от които е закрепена към нейната обща конструкция, изпитванията в съответствие с даденото по-горе описание се извършват върху всяка от съответните части.6.2.3. За предвиденото в точка 6.2.1 изпитване съединението между облегалката на седалката и долната част на седалката може да бъде укрепено, при условие че укрепващите елементи са закрепени към конструкцията на облегалката на седалката, на равнището на точката на прилагането на усилието и в крайно предно положение от конструкцията на долната част на седалката.6.2.4. Предвидените в точка 6.2.2 условия могат да се считат за изпълнени, ако през центъра на тежестта върху страничните товароносещи компоненти на конструкцията на седалката бъдат приложени две усилия, всяко от които е равно на половината от предписаното усилие.6.2.5. Седалката се изпитва:6.2.5.1. в положението, в което заемащият седалката е седнал възможно най-напред, при което долната част на седалката се намира в най-високо предно положение, когато усилието е насочено напред, и6.2.5.2. в положението, в което заемащият седалката е седнал възможно най-назад, при което долната част на седалката се намира в най-ниско задно положение, когато усилието е насочено назад.6.2.6. В случаите, когато конфигурацията на системата за блокиране създава явни предпоставки, така че при положение на седалката, различно от определените в точка 6.2.5.1 и 6.2.5.2 положения, разпределението на силите върху системите за блокиране и закрепване на седалката е по-неблагоприятно, отколкото при определените в съответните точки конфигурации, изпитванията се повтарят при това положение на седалката.6.3. Изпитвания на устойчивостта на системите за блокиране на въздействието на инерцията6.3.1. При упражняване върху конструкцията на седалката на хоризонтално ориентирано надлъжно ускорение с големина 20 г. в посока напред и назад не трябва да се констатира деблокиране на системите.6.3.2. Изчисляването на ефектите на инерцията върху всички компоненти на системите за блокиране може да се замени с предвиденото в точка 6.3.1 динамично изпитване.6.4. Допуска се прилагането на еквивалентни методи за изпитване, при условие че предвидените в точки 6.1, 6.2 и 6.3 резултати могат да бъдат получени или изцяло в рамките на алтернативното изпитване, или чрез изчисляване въз основа на резултатите от алтернативното изпитване. При прилагане на какъвто и да било метод, различен от описания в точки 6.1, 6.2 и 6.3, се изискват доказателства за неговата еквивалентност.7. ПРОВЕРКИ7.1. В хода на предвидените в точки 6.1 и 6.2 изпитвания не трябва да бъдат засечени каквито и да било признаци на разрушаване на конструкцията или закрепването на седалките, системите за регулиране и преместване или техните приспособления за блокиране. Независимо от това, не се изисква системите за регулиране и преместване и техните приспособления за блокиране да бъдат в годно за експлоатация състояние след съответните изпитвания. Посочената в точка 2.5 система за изместване, обаче, трябва да може да бъде деблокирана след края на изпитването.(8.) 9. СЪОТВЕТСТВИЕ НА ПРОИЗВОДСТВОТО(9.1.) 9.2. За целите на контрола върху съответствието с одобрения тип се извършва достатъчен брой произволни проверки върху серийно произвежданите превозни средства.9.3. Като общо правило, проверките са ограничени до измерване на размерите. При необходимост, обаче, превозните средства или седалките се подлагат на изпитвания в съответствие с изискванията от точка 6.[1] Текстът на настоящото Приложение I е в основни линии сходен с текста на Регламент № 17 на Икономическата комисия за Европа на ООН; в частност, подразделянето в точки е еднакво. Когато точка от Регламент № 17 не съответства на точка от настоящото приложение, номерът е показан в скоби.--------------------------------------------------19740722ПРИЛОЖЕНИЕ IIПРОЦЕДУРА ЗА ОПРЕДЕЛЯНЕ НА ТОЧКАТА "Н" И ДЕЙСТВИТЕЛНИЯ ЪГЪЛ НА НАКЛОНА НА ОБЛЕГАЛКАТА И ПРОВЕРКА НА СЪОТНОШЕНИЕТО МЕЖДУ ТЯХ И ТОЧКАТА "R" И ПРОЕКТНИЯ ЪГЪЛ НА НАКЛОНА НА ОБЛЕГАЛКАТА0. ОБЩИ ПОЛОЖЕНИЯПредписанията от настоящото приложение се прилагат само по отношение на превозни средства от категория М1.1. ОПРЕДЕЛЕНИЯ1.1. Точка "Н": виж точка 1.1 от Директива № 74/60/ЕИО.1.2. Точка "R": виж точка 1.2 от Директива № 74/60/ЕИО.1.3. "Ъгъл на наклона на облегалката" означава наклона на облегалката спрямо вертикалата.1.4. "Действителен ъгъл на наклона на облегалката" означава ъгъла, сключен между вертикалната линия, която минава през точката "H", и контролната линия на торса на тялото на манекена, описан в точка 3.1.5. "Проектен ъгъл на наклона на облегалката" означава ъгъла, посочен от производителя, който:1.5.1. определя ъгъла на наклона на облегалката при нормалното крайно долно и крайно задно седящо положение за всяка от седалките в превозното средство, осигурени от производителя,1.5.2. е сключен в точка "R" между вертикалната линия и контролната линия на торса,1.5.3. съответства теоретично на действителния ъгъл на наклона на облегалката.2. ОПРЕДЕЛЯНЕ НА ТОЧКАТА "H"Виж точка 2 от Приложение IV към Директива № 74/60/ЕИО.3. ОПИСАНИЕ НА МАНЕКЕНАВиж точка 3 от Приложение IV към Директива № 74/60/ЕИО.4. РАЗПОЛАГАНЕ НА МАНЕКЕНАВиж точка 4 от Приложение IV към Директива № 74/60/ЕИО.5. РЕЗУЛТАТИ5.1. При разполагане на манекена в съответствие с описанието в точка 4, точка "Н" на съответната седалка на превозното средство трябва да съвпада с точка "Н" на манекена.5.2. Всяка от координатите на точка "Н" и действителният ъгъл на наклона на седалката се измерват с възможно най-висока степен на точност. Същото се отнася за координатите на други специфични точки в пътническото отделение. Проекциите на тези точки върху вертикалната надлъжна равнина се нанасят върху графика, която също онагледява измерения действителен ъгъл на наклона.6. ПРОВЕРКА НА ОТНОСИТЕЛНИТЕ ПОЛОЖЕНИЯ НА ТОЧКИТЕ "R" И "H" И СЪОТНОШЕНИЕТО МЕЖДУ ПРОЕКТНИЯ ЪГЪЛ НА НАКЛОНА НА ОБЛЕГАЛКАТА И ДЕЙСТВИТЕЛНИЯ ЪГЪЛ НА НАКЛОНА НА ОБЛЕГАЛКАТА6.1. Резултатите от проведените в съответствие с точка 5.2 измервания за точка "Н" и действителният ъгъл на наклона се сравняват с координатите на точка "R" и проектния ъгъл на наклона на облегалката, посочени от производителя на превозното средство.6.2. Счита се, че проверката за съотношението между двете точки е удовлетворителна за съответното положение на седалката, ако координатите на точка "Н" попадат в границите на надлъжно ориентиран правоъгълник, чиито хоризонтална и вертикална страна имат дължини, съответно 30 мм и 20 мм, и чиито диагонали се пресичат в точка "R". Счита се, че проверката за ъгъла на наклона на облегалката е удовлетворителна, ако действителният ъгъл на наклона на облегалката се различава с не повече от 3° от проектния ъгъл на наклона. Ако тези условия са изпълнени, точката "R" и проектният ъгъл на наклона се използват за целите на изпитването и, при необходимост, манекенът се ориентира така, че точката "Н" да съвпадне с точката "R" и действителният ъгъл на наклона да съвпадне с проектния ъгъл на наклона.6.3. Ако точка "Н" или действителният ъгъл на наклона не удовлетворяват изискванията от точка 6.2, се извършват две допълнителни определяния на точка "Н" (всичко три).Ако две от трите така определени точки попадат в границите на правоъгълника, резултатът от изпитването се счита за удовлетворителен.6.4. Ако най-малко две от трите определени точки лежат извън правоъгълника, се счита, че изпитването не е удовлетворително.6.5. В случая, визиран в точка 6.3, или когато не може да се извърши проверка, понеже производителят не е осигурил сведения за положението на точка "R" или за проектния ъгъл на наклона на облегалката, може да се използва средният резултат от три определяния на точка "Н" и същият да се счита за приложим във всички случаи, в които точка "R" или проектният ъгъл на наклона на облегалката е посочен в настоящата директива.6.6. При проверка на съотношението между точките "R" и "H" за превозно средство в текущо производство и отношението между проектния ъгъл и действителния ъгъл на наклона на облегалката, посоченият в точка 6.2 правоъгълник се заменя с квадрат, чиито страни имат дължина 50 мм и действителният ъгъл на наклона на облегалката не трябва да се различава с повече от 5° от проектния ъгъл.--------------------------------------------------19740722ПРИЛОЖЕНИЕ IIIОБЩИ ПОЛОЖЕНИЯ, СПЕЦИФИКАЦИИ1. ОБЩИ ПОЛОЖЕНИЯ1.1. Изискванията от настоящото приложение се прилагат по отношение на превозни средства от категории М2, М3, N1, N2 и N3.2. ОБЩИ СПЕЦИФИКАЦИИ2.1. Седалките и пейките-седалки трябва да бъдат здраво закрепени към превозното средство.2.2. Подвижните седалки и пейките-седалки трябва да могат да се блокират автоматично във всички предвидени за целта положения.2.3. Регулируемите облегалки на седалките трябва да могат да се блокират във всички предвидени за целта положения.2.4. Всички седалки, които могат да се сгъват напред или притежават сгъваеми облегалки, трябва да могат да се фиксират автоматично в нормалното си положение.--------------------------------------------------19740722ПРИЛОЖЕНИЕ IV+++++ TIFF +++++--------------------------------------------------


title: Директива 2005/40/ЕО на Европейския парламент и на Съвета от 7 септември 2005 година за изменение на Директива 77/541/ЕИО на Съвета за сближаване на законодателствата на държавите-членки по отношение на обезопасителните колани и на ограничаващите системи на моторните превозни средстваТекст от значение за ЕИП.

text:
               13/ 49

               BG

               Официален вестник на Европейския съюз

               165

         32005L0040

               L 255/146

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 2005/40/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 7 септември 2005 година
   за изменение на Директива 77/541/ЕИО на Съвета за сближаване на законодателствата на държавите-членки по отношение на обезопасителните колани и на ограничаващите системи на моторните превозни средства
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Проучванията показват, че използването на обезопасителни колани и задържащи системи може значително да намали броя на злополуките и сериозните наранявания в случай на произшествие, дори при преобръщане. Монтирането им във всички категории превозни средства без съмнение съставлява важна стъпка към подобряване на пътната безопасност и последващото предотвратяване на загуба на човешки живот.

               (2)

               От значителна полза за обществото е поставянето на обезопасителни колани във всички превозни средства.

               (3)

               В своята Резолюция от 18 февруари 1986 г. относно общите мерки за намаляване на пътните инциденти като част от програмата на Общността за пътна безопасност (3) Европейският парламент подчерта необходимостта от задължителното използване на обезопасителни колани от всички пътници, включително от деца, с изключение в обществени превозни средства.

               (4)

               Съгласно Директива 70/156/ЕИО на Съвета от 6 февруари 1970 г. за сближаване на законодателствата на държавите-членки по отношение на типовото одобрение на моторни превозни средства и техните ремаркета (4) системата на Общността за типово одобрение се прилага от 1 януари 1998 г. единствено за всички нови превозни средства от категория М1. Следователно единствено тези превозни средства трябва да бъдат оборудвани с обезопасителни колани и/или задържащи системи, които отговарят на разпоредбите на Директива 77/541/ЕИО (5).

               (5)

               До разширяването на обхвата на действие на системата на Общността за одобряване на типове върху всички категории превозни средства, в интерес на пътната безопасност трябва да се изисква монтирането на обезопасителни колани и/или задържащи системи, в превозните средства от категориите различни от категория М1.

               (6)

               Директива 77/541/ЕИО вече предвижда всички технически и административни разпоредби за одобряване на типове превозни средства от категории, различни от категория М1. Следователно не е необходимо държавите-членки да въвеждат допълнителни разпоредби.

               (7)

               От влизането в сила на Директива 96/36/ЕО на Комисията от 17 юни 1996 г. за адаптиране към техническия прогрес на Директива 77/541/ЕИО на Съвета (6) относно обезопасителните колани и ограничаващите системи на моторните превозни средства няколко държави-членки вече направиха задължителни разпоредбите, които тя съдържа, по отношение на определени категории превозни средства, различни от категория М1. Така производителите и техните доставчици разработиха необходимата технология.

               (8)

               Директива 2001/85/ЕО на Европейския парламент и на Съвета от 20 ноември 2001 г. относно специалните изисквания по отношение на използваните за превоз на пътници превозни средства с повече от осем места за сядане без мястото на водача (7) предвижда разпоредби за осигуряване на по-лесен достъп за хора с намалена подвижност, като инвалиди, до превозните средства, състоящи се от повече от 8 места, използвани за превоз на пътници. Необходимо е да се разреши на държавите-членки да допуснат монтирането на обезопасителни колани и/или задържащи системи, които не отговарят на техническите спецификации на Директива 77/541/ЕИО, но са специфично проектирани за целите на обезопасяване на тези хора в такива превозни средства.

               (9)

               Директива 77/541/ЕИО следва съответно да бъде изменена.

               (10)

               Тъй като целта на настоящата директива, а именно засилване на пътната безопасност чрез въвеждане на задължително монтиране в определени категории превозни средства на обезопасителни колани, не може да бъде постигната в достатъчна степен поотделно от държавите-членки, но може по причини, дължащи се на мащаба на дейността, да бъде постигната по-добре на общностно равнище, Общността може да приеме мерки, в съответствие с принципа на субсидиарността, определен в член 5 от Договора. В съответствие с принципа на пропорционалността, определен в същия член, настоящата директива не надхвърля необходимото за постигане на целта,

         ПРИЕХА НАСТОЯЩАТА ДИРЕКТИВА:
   Член 1
   Изменения на Директива 77/541/ЕИО
   Директива 77/541/ЕИО се изменя, както следва:

               1.

               Добавя се следният член:
               „Член 2а
               1.   Съгласно националното законодателство държавите-членки разрешават монтирането на обезопасителни колани или задържащи системи, различни от тези, обект на настоящата директива, при условие че са предназначени за инвалиди.
               2.   Държавите-членки също могат да изключат ограничаващите системи, които са проектирани да отговарят на изискванията на приложение VII към Директива 2001/85/ЕО на Европейския парламент и на Съвета от 20 ноември 2001 г. относно специалните изисквания по отношение на използваните за превоз на пътници превозни средства с повече от осем места за сядане без мястото на водача (8), от разпоредбите на настоящата директива.
               3.   Изискванията на приложение I, точка 3.2.1 от настоящата директива не се прилагат за обезопасителните колани и ограничаващите системи, предмет на параграфи 1 и 2.

               2.

               В член 9 се добавя следният параграф:
               „Превозните средства от категории М2 и М3 се подразделят в класове, както е определено в раздел 2 от приложение I към Директива 2001/85/ЕО.“;

               3.

               Приложение I се изменя, както следва:

                           а)

                           бележката под линия относно точка 3.1 се заличава;

                           б)

                           точка 3.1.1 се заменя със следното:

                                       „3.1.1.

                                       С изключение на местата за сядане, предназначени единствено за ползване, когато превозното средство е неподвижно, седалките в превозните средства от категории М1, М2 (от клас III или В), М3, (от клас III или В) и N се оборудват с обезопасителни колани и/или задържащи системи, които отговарят на изискванията на настоящата директива.
                                       Превозните средства от клас I, II или А, от категория М2 или М3, могат да бъдат оборудвани с обезопасителни колани и/или задържащи системи, при условие че отговарят на изискванията на настоящата директива.“

         Член 2
   Мерки, предвидени за инвалиди
   Не по-късно от 20 април 2008 г. Комисията разглежда конкретните процедури за хармонизиране на изискванията за обезопасителните колани, предназначени за инвалиди, въз основа на действащите международни стандарти и национални законодателни изисквания, с оглед осигуряване на равнозначно на настоящата директива ниво на безопасност. Ако е необходимо, Комисията изготвя проектомерки. Измененията на настоящата директива се приемат в съответствие с член 13 от Директива 70/156/ЕИО:
   Член 3
   Изпълнение
   1.   По отношение на монтирането на обезопасителните колани и/или ограничаващите системи, които отговарят на изискванията на Директива 77/541/ЕИО, изменена с настоящата директива, от 20 април 2006 г. държавите-членки не могат да:

               а)

               отказват да издават типово одобрение на ЕО или национално типово одобрение по отношение на типа превозно средство;

               б)

               забраняват регистрацията, продажбата или пускането в експлоатация на нови превозни средства.

         2.   По отношение на монтиране на обезопасителните колани и/или ограничаващите системи, които не отговарят на изискванията на Директива 77/541/ЕИО, изменена с настоящата директива, от 20 октомври 2006 г. държавите-членки, по отношение на нов тип превозно средство:

               а)

               престават да издават типово одобрение на ЕО;

               б)

               отказват да издават национално типово одобрение.

         3.   По отношение на монтирането на обезопасителните колани и/или ограничаващите системи, които не отговарят на изискванията на Директива 77/541/ЕИО, изменена с настоящата директива, от 20 октомври 2007 г. държавите-членки, по отношение на нов тип превозно средство:

               а)

               разглеждат сертификатите за съответствие, които придружават новите превозни средства, като недействителни по смисъла на член 7, параграф 1 от Директива 70/156/ЕИО;

               б)

               отказват регистрацията, продажбата или пускането в експлоатация на нови превозни средства, освен в случаите, когато се прилагат разпоредбите на член 8, параграф 2 от Директива 70/156/ЕИО.

         Член 4
   Транспониране
   1.   Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, преди 20 април 2006 г. Те незабавно уведомяват Комисията за това.
   2.   Те прилагат тези мерки от 21 април 2006 г.
   3.   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   4.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 5
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 6
   Адресати
   Адресати на настоящата директива са държавите-членки.

      Съставено в Страсбург на 7 септември 2005 година.

            За Европейския парламент

            Председател

         J. BORRELL FONTELLES

            За съвета

            Председател

         C. CLARKE

      (1)  ОВ С 80, 30.3.2004 г., стр. 10.

      (2)  Становище на Европейския парламент от 17 декември 2003 г. (ОВ С 91 Е, 15.4.2004 г., стр. 491), Обща позиция на Съвета от 24 януари 2005 г. (ОВ С 111 Е, 11.5.2005 г., стр. 28), Позиция на Европейския парламент от 26 май 2005 г. (все още непубликувана в Официален вестник).

      (3)  ОВ С 68, 24.3.1986 г., стр. 35.

      (4)  ОВ L 42, 23.2.1970 г., стр. 1. Директива, последно изменена с Директива 2004/78/ЕО на Комисията (ОВ L 153, 30.4.2004 г., стр. 103).

      (5)  ОВ L 220, 29.8.1977 г., стр. 95. Директива, последно изменена с Акта за присъединяване от 2003 г.

      (6)  ОВ L 178, 17.7.1996 г., стр. 15.

      (7)  ОВ L 42, 13.2.2002 г., стр. 1.

      (8)  ОВ L 42, 13.2.2002 г., стр. 1.“


title: Директива 1999/40/ЕО на Комисията от 6 май 1999 година за привеждане в съответствие с техническия прогрес на Директива 79/622/ЕИО на Съвета относно защитните конструкции при преобръщане на колесни селскостопански или горски трактори (статични изпитвания)Текст от значение за ЕИП.

text:
Важна правна забележка

|

31999L0040

Официален вестник n° L 124 , 18/05/1999 стр. 0011 - 0013 специално чешко издание глава 13 том 24 стр. 26  - 28 специално испанско издание глава 13 том 24 стр. 26  - 28 специално унгарско издание глава 13 том 24 стр. 26  - 28 специално литвийско издание глава 13 том 24 стр. 26  - 28 LV.ES глава 13 том 24 стр. 26  - 28 MT.ES глава 13 том 24 стр. 26  - 28 PL.ES глава 13 том 24 стр. 26  - 28 SK.ES глава 13 том 24 стр. 26  - 28 специално словенско издание глава 13 том 24 стр. 26  - 28

		19990506Директива 1999/40/ЕО на Комисиятаот 6 май 1999 годиназа привеждане в съответствие с техническия прогрес на Директива 79/622/ЕИО на Съвета относно защитните конструкции при преобръщане на колесни селскостопански или горски трактори (статични изпитвания)(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 74/150/ЕИО на Съвета от 4 март 1974 г. за сближаването на законодателствата на държавите-членки относно типовото одобрение на колесни селскостопански или горски трактори [1], последно изменена с Директива 97/54/ЕО [2] на Европейския парламент и на Съвета, и по-специално член 11 от нея,като взе предвид Директива 79/622/ЕИО на Съвета от 25 юни 1979 г. за сближаването на законодателствата на държавите-членки относно защитните конструкции при преобръщане на колесни селскостопански или горски трактори (статично изпитване) [3], последно изменена с Директива 88/413/ЕИО [4], и по-специално член 11 от нея,(1) като има предвид, че за да се подобри безопасността, сега е необходимо да се уточнят условията и редът на изпитванията на защитните конструкции при преобръщане на колесни селскостопански и горски трактори, като се отчита многообразието от оборудвания;(2) като има предвид, че следва да се съгласуват условията и редът на изпитванията на защитните структури при преобръщане с условията и реда, определени с кодекс 4 на Организацията за икономическо сътрудничество и развитие (ОИСР) за официално изпитване на защитни конструкции за селскостопански трактори (статично изпитване);(3) като има предвид, че мерките, предвидени в настоящата директива, са в съответствие със становището на Комитета за привеждане в съответствие с техническия прогрес, учреден по реда на член 12 от Директива 74/150/ЕИО,ПРИЕ НАСТОЯЩАТА ДИРЕКТИВА:Член 1Приложения II и III към Директива 79/622/ЕИО се изменят в съответствие с текста на приложението.Член 21. Считано от 1 юли 2000 г. държавите-членки не могат:- нито да отказват да издават типово одобрение на ЕО или да отказват да издават документа, предвиден в член 10, параграф 1, трето тире от Директива 74/150/ЕИО, или да отказват да издават национално типово одобрение по отношение на тип трактор,- нито да забраняват пускането в употреба на трактори,ако тези трактори отговарят на изискванията на Директива 79/622/ЕИО, е изменена с настоящата директива.2. Считано от 1 януари 2001 г. държавите-членки:- преустановяват да издават документа, предвиден в член 10, параграф 1, трето тире от Директива 74/150/ЕИО по отношение на тип трактор, ако той не отговаря на изискванията на Директива 79/622/ЕИО, изменена с настоящата директива,- могат да отказват да издават национално типово одобрение по отношение на тип трактор, ако той не отговаря на разпоредбите на Директива 79/622/ЕИО, изменена с настоящата директива.Член 31. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, преди 30 юни 2000 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им обнародване. Условията и редът на това позоваване се определят от държавите-членки.2. Държавите-членки съобщават на Комисията текста на основните разпоредби от вътрешното законодателство, които те приемат в областта, регулирана от настоящата директива.Член 4Настоящата директива влиза в сила на двадесетия ден, следващ деня на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 6 май 1999 година.За КомисиятаMartin BangemannЧлен на Комисията[1] ОВ L 84, 28.3.1974 г., стр. 10.[2] ОВ L 277, 10.10.1997 г., стр. 24.[3] ОВ L 179, 17.7.1979 г., стр. 1.[4] ОВ L 200, 26.7.1988 г., стр. 32.--------------------------------------------------19990506ПРИЛОЖЕНИЕПриложения II и III към Директива 79/622/ЕИО се изменят, както следва:1. В приложение II, точка 1.2.4 се добавя следният текст:"Всички компоненти, които водачът би могъл да отстрани собственоръчно, се отстраняват при изпитванията. В случаите, когато може да се задържат отворени вратите и прозорците или да бъдат отстранени при употреба, то те трябва да се оставят отворени или да бъдат отстранени по време на изпитванията, за да не се увеличават якостните качества на защитната конструкция при преобръщане. Ако в това положение те представляват опасност за водача в случай на преобръщане на трактора, това трябва да се отбележи в протокола за изпитването."2. Приложение III се изменя, както следва:а) в точка 1.3, първа алинея се добавя следният текст:"В случая на трактор с реверсиране на седалката, товарът трябва да се приложи по най-горната външна част на защитната конструкция при преобръщане, по средата между двете референтни точките на седалката."б) включват се точки 2.2.11, 2.2.12 и 2.2.13:"2.2.11. В случая на трактор с реверсируемо положение за управление, зоната на просвет трябва да бъде комбинация от двете зони на просвет, определени за двете положения на волана и седалката.2.2.12. В случая на трактор, който може да бъде оборудван с допълнителни седалки, изпитванията трябва да се базират на комбинирана зона на просвет спрямо референтните точки за всички налични опции. Защитната конструкция при преобръщане не трябва да навлиза в комбинираната зона на просвет около различните референтни точки на седалката.2.2.13. В случая, когато след провеждане на изпитването, се предлага нов вариант за седалката, трябва да се направи изчисление, за да се определи дали зоната на просвет около новата референтна точка на седалката е разположена изцяло в установената преди това зона на просвет. Ако това не е така, се извършва ново изпитване."--------------------------------------------------


title: Директива 92/114/ЕИО на Съвета от 17 декември 1992 година относно външните издатини, разположени пред задната преграда на кабината на моторни превозни средства от категория N

text:
Важна правна забележка

|

31992L0114

Официален вестник n° L 409 , 31/12/1992 стр. 0017 - 0030 специално финландско издание: глава 7 том 4 стр. 0174  специално шведско издание: глава 7 том 4 стр. 0174  специално чешко издание глава 07 том 001 стр. 437  - 450 специално испанско издание глава 07 том 001 стр. 437  - 450 специално унгарско издание глава 07 том 001 стр. 437  - 450 специално литвийско издание глава 07 том 001 стр. 437  - 450 LV.ES глава 07 том 001 стр. 437  - 450 MT.ES глава 07 том 001 стр. 437  - 450 PL.ES глава 07 том 001 стр. 437  - 450 SK.ES глава 07 том 001 стр. 437  - 450 специално словенско издание глава 07 том 001 стр. 437  - 450

		19921217Директива 92/114/ЕИО на Съветаот 17 декември 1992 годинаотносно външните издатини, разположени пред задната преграда на кабината на моторни превозни средства от категория NСЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100а от него,като взе предвид предложението на Комисията [1],в сътрудничество с Европейския парламент [2],като взе предвид становището на Икономическия и социален комитет [3],като има предвид, че следва да се приемат мерки с цел постепенно изграждане на вътрешния пазар в рамките на период, който изтича на 31 декември 1992 г.; като има предвид, че вътрешният пазар обхваща територия без вътрешни граници, в която се гарантира свободното движение на стоки, лица, услуги и капитали;като има предвид, че техническите изисквания, на които моторните превозни средства трябва да отговарят съгласно националното законодателство, наред с другото се отнасят и за външните издатини на кабините на товарни превозни средства;като има предвид, че тези изисквания са различни в отделните държави-членки; като има предвид, че поради това е необходимо всички държави-членки да възприемат едни и същи изисквания или в допълнение на, или на мястото на съществуващите при тях правила, по-специално, за да може процедурата за типово одобрение на ЕИО, която е предмет на Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета [4], да се прилага по отношение на всеки тип превозно средство;като има предвид, че с оглед подобряване на пътната безопасност се счита за наложително и спешно кабините на моторни превозни средства от категория N да нямат остри външни издатини, за да се намали рискът от или сериозността на наранявания на лице, което влиза в съприкосновение с външната повърхност на превозното средство в случай на злополука;като има предвид, че е препоръчително да се следват техническите изисквания на Регламент на ИКЕ № 61 (Икономическа комисия за Европа на Обединените нации) относно единните разпоредби за външните издатини на кабините на товарни превозни средства; като има предвид, че този регламент на ИКЕ е приложен към Споразумението от 20 март 1958 г. за приемане на единни условия за одобрение и взаимно признаване на одобренията за оборудване и части на моторни превозни средства,ПРИЕ НАСТОЯЩАТА ДИРЕКТИВА:Член 1По смисъла на настоящата директива "превозно средство" означава всяко моторно превозно средство от категория N, съгласно определението в приложение I към Директива 70/156/ЕИО, което е проектирано и конструирано за употреба по пътищата, с или без каросерия, с най-малко четири колела и максимална проектна скорост над 25 км/ч.Член 2Никоя държава-членка не може да отказва да издава типово одобрение на ЕИО или национално типово одобрение на тип превозно средство, или да отказва или да забранява продажбата, регистрацията, въвеждането в експлоатация или употребата на превозно средство на основания, свързани с техните външни издатини, разположени пред задната преграда на кабината, ако тези превозни средства отговарят на изискванията, посочени в приложение I.Член 3Всички изменения и допълнения, които са необходими за привеждане на изискванията в приложенията в съответствие с техническия прогрес, се приемат в съответствие с процедурата, предвидена в член 13 от Директива 70/156/ЕИО.Член 41. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 юни 1993 г.Те прилагат тези разпоредби от 1 октомври 1993 г.Когато държавите-членки приемат тези разпоредби, последните съдържат позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текстовете на основните разпоредби от националното законодателство в областта, уредена с настоящата директива.Член 5Адресати на настоящата директива са държавите-членки.Съставено в Брюксел на 17 декември 1992 година.За СъветаПредседателR. Needham[1] ОВ С 230, 4.9.1991 г., стр. 46.[2] ОВ С 67, 16.3.1992 г., стр. 77, и ОВ С 305, 23.11.1992 г.[3] ОВ С 49, 24.2.1992 г., стр. 3.[4] ОВ L 42, 23.2.1970 г., стр. 1. Директива, последно изменена с Директива 87/403/ЕИО (ОВ L 220, 8.8.1987 г., стр. 44).--------------------------------------------------19921217ПРИЛОЖЕНИЕ I1. ОБХВАТНастоящата директива се прилага за външните издатини, разположени пред задната преграда на кабината на моторни превозни средства от категория N; тя се ограничава до определената по-долу външна повърхност и не се прилага за външните огледала за обратно виждане, включително за техните стойки, или за принадлежностите, като антени и външни багажници.2. ОПРЕДЕЛЕНИЯПо смисъла на настоящата директива:2.1. "Външна повърхност" означава онази част от превозното средство, която се намира пред задната преграда на кабината, съгласно определението в точка 2.5., с изключение на самата задна преграда, и която включва такива елементи като предните калници, предните брони и предните колела.2.2. "Типово одобрение на превозно средство" означава одобрението на превозно средство по отношение на външните му издатини.2.3. "Тип превозно средство" означава моторни превозни средства, които не се различават по такива съществени аспекти, като "външна повърхност".2.4. "Кабина" означава тази част от каросерията, която съставлява отделението за водача и пътниците, включително вратите.2.5. "Задна преграда на кабината" означава най-задната част от външната повърхност на отделението за водача и пътниците. Когато не е възможно да се определи местоположението на задната преграда на кабината, за целите на настоящата директива се приема, че тя е вертикалната напречна равнина, разположена на 50 cм зад точката R на седалката на водача, а седалката, ако е регулируема, се намира в крайно задно положение за шофиране (виж приложение III към Директива 77/649/ЕИО) [1]. Ако кабината е оборудвана с повече от един ред седалки, за определяне на задната преграда на кабината се взема под внимание най-задната пътническа седалка в крайно задно положение. Въпреки това производителят, със съгласието на техническата служба, може да изисква алтернативно разстояние, ако може да се докаже, че 50 cм са неподходящи за конкретното превозно средство.2.6. "Еталонна равнина" означава хоризонтална равнина, която минава през центъра на предните колела или хоризонтална равнина, която е разположена на височина 50 cм над земята, която от двете е разположена по-ниско. Тази равнина се определя за състоянието на превозното средство с товар.2.7. "Линия на пода" означава линия, която се определя, както следва:Когато конус с вертикална ос и неопределена височина със страна под 15o към вертикала се движи около външната повърхност на превозното средство с товар, така че да остава в допир с външната повърхност на каросерията при най-ниската ѝ точка, линията на пода е геометричната траектория на точките на допир. При определяне на линията на пода не се вземат предвид изпускателните тръби или колелата, или функционални механични приспособления, прикачени към основата на каросерията, като точките за повдигане с крик, окачващи устройствата или приспособления, които се използват за теглене или в случай на авария. В пространствата от външната страна на дъгата на гумите се приема, че съществува мислена повърхност, разпростираща се до прилежащите външни повърхности без промяна в разположението. При определяне на линията на пода се вземат предвид предните брони. В зависимост от вида превозни средства, траекторията на линията на пода може да е или при външния край на профила на бронята, или при преградата на каросерията под бронята. Когато едновременно са налице две или повече точки на допир, за определяне на линията на пода се използва най-ниската точка на допир.2.8. "Радиус на кривина" означава радиусът на дъгата на окръжност, който най-много се приближава до заоблената форма на съответния компонент.2.9. "Превозно средство с товар" означава превозното средство при максималната му технически допустима маса с товар и заявеното от производителя разпределение на тази маса между осите.3. ОБЩИ ИЗИСКВАНИЯ3.1. Изискванията на настоящата директива не се прилагат за онези части от "външната повърхност" на превозното средство, които при превозно средство без товар, с вратите, прозорците, капаците за достъп и т.н. в затворено положение, са или:3.1.1. извън зона, чиято горна граница е хоризонтална равнина, разположена на 2,00 м над земята, а долната ѝ граница е или определената в точка 2.6. еталонна равнина, или определената в точка 2.7. линия на пода, по избор на производителя; или3.1.2. разположени в описаната в точка 3.1.1. зона, но в статично положение не могат да бъдат допрени от сфера с диаметър 100 мм.3.1.3. Когато еталонната равнина представлява долната граница на зоната, под внимание се вземат и частите на превозното средство под еталонната равнина, попадащи между две вертикални равнини, едната от които се допира до външната повърхност на превозното средство, а другата е успоредна на нея и е зададена на 80 мм към вътрешността на превозното средство от точката, при която еталонната равнина се допира до каросерията на превозното средство.3.2. "Външната повърхност" на превозното средство не трябва да има никакви издадени навън части, които биха могли да закачат пешеходци, колоездачи или мотоциклетисти.3.3. "Външната повърхност" на превозното средство не трябва да има никакви издадени навън заострени или остри части, или издадени части с форма, размери, насоченост или твърдост, които биха могли да увеличат риска от или сериозността на телесна повреда на лице при удар с или отъркване във външната повърхност в случай на сблъсък.3.4. Издадените части от външната повърхност с твърдост не повече от 60 Shore А могат да имат по-малък радиус на дъгата от предписаните стойности в точка 4 по-долу.4. СПЕЦИФИЧНИ ИЗИСКВАНИЯ4.1. Декоративни елементи, търговски знаци, букви и номера на търговски маркировки4.1.1. Декоративните елементи, търговските знаци, буквите и номерата на търговски маркировки не трябва да имат радиус на кривата по-малък от 2,5 мм. Това изискване не важи за тези части, ако те не изпъкват повече от 5 мм от заобикалящата повърхност; в такъв случай, обаче, насочените им навън ръбове трябва да са затъпени.4.1.2. Декоративните елементи, търговските знаци, буквите и номерата на търговските маркировки, които изпъкват повече от 10 мм от заобикалящата повърхност, трябва да се прибират, откачат или прегъват при упражняване на сила от 10 daN върху тяхната най-изпъкнала точка във всички посоки в равнина, приблизително успоредна на повърхността, на която са монтирани. За прилагане на сила от 10 daN се използва плоска набивачка с диаметър не повече от 50 мм. Когато това е невъзможно, трябва да се използва равностоен метод. След прибиране, откачане или прегъване на орнаментите, останалата част не трябва да e издадена повече от 10 мм и не трябва да има насочени, остри или режещи ръбове.4.2. Козирки и гривни на фарове4.2.1. Допускат се издадени козирки и гривни на фарове, при условие че проекцията им, измерена спрямо външната прозрачна повърхност на фара, не надвишава 30 мм и радиусът им на кривина е най-малко 2,5 мм открай докрай.4.2.2. Прибиращите се фарове трябва да отговарят на изискванията на точка 4.2.1. в работно и прибрано състояние.4.2.3. Разпоредбите на точка 4.2.1. не важат за фарове, които са прибрани навътре в каросерията, или когато фарът е надвиснал на каросерията, при условие че последната съответства на изискванията на точка 3.2.4.3. РешеткиЧастите на решетки трябва да имат радиус на кривина:- не по-малък от 2,5 мм, ако разстоянието между прилежащите части е повече от 40 мм,- не по-малък от 1 мм, ако разстоянието е между 25 и 40 мм,- не по-малък от 0,5 мм, ако разстоянието е по-малко от 25 мм.4.4. Почистващи устройства за предно стъкло и фарове4.4.1. Гореспоменатите устройства трябва да са такива, че носещите оси на чистачките да имат защитно покритие с радиус на кривина, не по-малък 2,5 мм, и повърхностна площ, не по-малка от 150 мм2, измерени в участък на проекцията, не по-далеч от 6,5 мм от най-издадената точка.4.4.2. Радиусът на кривина на дюзите на устройствата за пръскане на вода върху предното стъкло и фаровете не трябва да е по-малък от 2,5 мм. Тези, които са издадени по-малко от 5 мм, трябва да са със затъпени външни ръбове.4.5. Предпазни устройства (брони)4.5.1. Краищата на предните предпазни устройства трябва да са обърнати към външната повърхност на каросерията.4.5.2. Компонентите на предните предпазни устройства трябва да са проектирани, така че всички обърнати навън неподвижно закрепени повърхности да имат радиус на кривина, не по-малък от 5 мм.4.5.3. Оборудването, като тегличи и лебедки, не трябва да е издадено извън най-предната повърхност на бронята. Лебедките обаче, могат да са издадени извън най-предната повърхност на бронята, при условие че когато не се използват, са покрити с подходящо покритие с радиус на кривина не по-малък от 2,5 мм.4.5.4. Изискванията на 4.5.2. не се отнасят за части на бронята или за части, монтирани върху или в бронята, които са издадени по-малко от 5 мм. Ръбовете на устройствата, които са издадени по-малко от 5 мм трябва да са затъпени. По отношение на устройствата, монтирани върху брони и споменати в други точки от настоящата директива, остават приложими особените изисквания, които се съдържат в настоящата директива.4.6. Дръжки, панти, командни бутони на врати, багажни отделения, капаци, вентилационни отвори, клапи за достъп и ръкохватки4.6.1. Гореспоменатите части не трябва да са издадени повече от: 30 мм за командни бутони, 70 мм за ръкохватки и затвори на капаците и 50 мм във всички останали случаи. Те трябва да имат радиуси на кривина не по-малко от 2,5 мм.4.6.2. Ако дръжките на страничните врати са от въртящ тип, те трябва да отговарят на едно от следните изисквания:4.6.2.1. при дръжки, които се завъртат успоредно на равнината на вратата, отвореният край на дръжките трябва да е насочен назад. Краят на такива дръжки трябва да е обърнат назад към равнината на вратата и да са монтирани в защитна среда или да са прибрани навътре.4.6.2.2. дръжки, които се завъртат навън във всички посоки, които не са успоредни на равнината на вратата, когато са в затворено положение, трябва да са затворени в защитна среда или да са прибрани навътре. Отвореният край трябва да е по посока назад или надолу.Независимо от това, могат да се приемат дръжки, които не отговарят на последното условие, ако:- имат независим механизъм за връщане,- при отказ на механизма за връщане, същите да не могат да се издават навън повече от 15 мм,- в отворено положение имат радиус на кривина, не по-малък от 2,5 мм (това изискване не важи, ако при максимално отворено положение издатината е по-малка от 5 мм, при който случай ъглите на обърнатите навън части трябва да са затъпени),- площта на крайната им повърхност, измерена на не повече от 6,5 мм от точката на най-голяма издатина, не трябва да е по-малка от 150 мм2.4.7. Обслужващи платформиРъбовете на обслужващите платформи и стъпалата трябва да са заоблени.4.8. Странични отражатели за въздух и дъжд и въздухоотражатели против замъгляване на прозорциРъбовете, които могат да се насочват навън, трябва да имат радиус на кривина, не по-малък от 1 мм.4.9. Ламаринени ръбовеДопускат се ламаринени ръбове, при условие че ръбът е прегънат назад към каросерията, така че да не може да бъде допрян от сфера с диаметър 100 мм в диаметър, или има защитно покритие с радиус на кривина, не по-малък от 2,5 мм.4.10. Болтове на колела, капачки на главини и предпазни устройства4.10.1. Болтовете на колелата, капачките на главините и предпазните устройства не трябва да имат реброобразни изпъкналости.4.10.2. Когато превозното средство се движи по права линия, никоя част от колелата, освен гумите, които се намират над хоризонталната равнина, която преминава през тяхната ос на въртене, не трябва да се издава извън вертикалната проекция в хоризонтална равнина на ръба на преградата на каросерията над колелото. При функционална необходимост обаче, предпазните устройства, които покриват болтовете на колелата и главините, може да се издават извън вертикалната проекция на ръба на преградата на каросерията над колелото, при условие че радиусът на кривина на повърхността на издадената част е не по-малък от 5 мм и издатината извън вертикалната проекция на ръба на преградата на каросерията над колелото в никакъв случай не надвишава 30 мм.4.10.3. Ако болтовете и винтовете се издават извън проекцията на външната повърхност на гумата (частта от гумата, която е разположена над хоризонталната равнина, която минава през оста на въртене на колелото), трябва да се монтира/т предпазно/и устройство/а в съответствие с точка 4.10.2.4.11. Точки за повдигане с крик и изпускателна/и тръба/и4.11.1. Точките за повдигане с крик (ако има такива) и изпускателната тръба или тръби не трябва да са издадени с повече от 10 мм от вертикалната проекция на линията на пода или вертикалната проекция на пресечната точка на еталонната равнина и външната повърхност на превозното средство.4.11.2. Независимо от горното изискване, изпускателната тръба може да е издадена повече от 10 мм, при условие че в края ръбовете ѝ са закръглени до радиус на кривина не по-малък от 2,5 мм.4.11.3. Проекциите и разстоянията трябва да се измерват в съответствие с изискванията на приложение III.5. ЗАЯВЛЕНИЕ ЗА ТИПОВО ОДОБРЕНИЕ НА ЕИО5.1. Заявлението за типово одобрение на ЕИО на тип превозно средство по отношение на външните издатини се подава от производителя на превозното средство или от негов упълномощен представител.5.2. То трябва да се придружава от посочените по-долу документи в три екземпляра:5.2.1. описание на типа превозно средство, външните му издатини, разположени пред задната преграда на кабината, включително посочените в приложение III данни, заедно с изискваната документация в изпълнение на член 3 от Директива 70/156/ЕИО;5.2.2. снимки на предните и странични части на превозното средство;5.2.3. такива пространствени чертежи на външната повърхност, съдържащи външните издатини, точката R, еталонната равнина или линията на пода, каквито техническата служба счита за необходими, за да се демонстрира съответствие с разпоредбите на точка 3 и 4.5.3. Заявителят трябва да представи на техническата служба, която отговаря за провеждане на изпитването за одобрение:5.3.1. превозно средство, представително за подлежащия на одобрение тип и частта/ите на превозното средство, за която/които се счита, че е/са от съществено значение за провеждане на изискваните съгласно настоящата директива проверки и изпитвания;5.3.2. определени части и образци на използваните материали, ако такива се изискат от техническата служба.6. ТИПОВО ОДОБРЕНИЕ НА ЕИОАко представеното за одобрение превозно средство съответства на разпоредбите на точка 5 и отговаря на изискванията на точка 3 и 4, се издава типово одобрение на ЕИО и удостоверение в съответствие с посочения в приложение IV образец.По искане на производителя всяко превозно средство от категория N1 може да бъде типово одобрено по отношение на външните му издатини, разположени пред задната преграда на кабината въз основа на техническите спецификации на Директива 74/483/ЕИО [2].7. РАЗШИРЯВАНЕ НА ТИПОВО ОДОБРЕНИЕ НА ЕИО7.1. Всяка модификация на тип превозно средство или на външните му издатини, разположени пред задната преграда на кабината, трябва да се съобщават на административния отдел, одобрил типа превозно средство. След това въпросният отдел може или:7.1.1. да прецени, че извършените модификации няма вероятност да окажат забележимо неблагоприятно въздействие, и че във всеки случай превозното средство продължава да отговаря на изискванията; или7.1.2. да изиска допълнителен протокол за изпитване от техническата служба, която отговаря за провеждане на изпитванията.7.2. Компетентният орган, който издава разширението на одобрението, трябва да определи сериен номер за разширението в удостоверението за типово одобрение, както е показано в приложение IV.[1] ОВ L 267, 19.10.1977 г., стр. 1. Директива, последно изменена с Директива 90/630/ЕИО (ОВ L 341, 6.12.1990 г., стр. 20).[2] ОВ L 266, 2.10.1974 г., стр. 4.--------------------------------------------------19921217ПРИЛОЖЕНИЕ IIИЗМЕРВАНЕ НА ИЗДАТИНИ И РАЗСТОЯНИЯ1. МЕТОД ЗА ОПРЕДЕЛЯНЕ РАЗМЕРИТЕ НА ИЗДАТИНАТА НА МОНТИРАНА ВЪРХУ ВЪНШНАТА ПОВЪРХНОСТ ЧАСТ1.1. Размерите на издатината на част, която е монтирана върху изпъкнала преграда, може да се определи или директно, или чрез препратка към чертеж на подходящ разрез на частта в монтирано положение.1.2. Ако издатината на част, монтирана върху изпъкнала плоскост, не може да се определи с просто замерване, тя се определя посредством максималната промяна в разстоянието между еталонната линия на преградата и центъра на сфера с диаметър 100 мм, когато сферата се премества в постоянно съприкосновение с частта. Пример за прилагането на този метод е даден във фигура 1.1.3. При ръкохватки издатината се измерва спрямо равнина, която преминава през точките на прикрепване. Пример за това е даден във фигура 2.2. МЕТОД ЗА ОПРЕДЕЛЯНЕ НА ИЗДАТИНАТА НА КОЗИРКИ И ГРИВНИ НА ФАРОВЕ2.1. Издатината от външната повърхност на фара се измерва хоризонтално от точката на съприкосновение със сфера с диаметър 100 мм, както е показано на фигура 3.3. МЕТОДИ ЗА ОПРЕДЕЛЯНЕ НА РАЗСТОЯНИЕТО МЕЖДУ ЧАСТИ НА РЕШЕТКА3.1. Разстоянието между части на решетката е разстоянието между две равнини, които преминават през точките на съприкосновение със сферата и са перпендикулярни на линията, свързваща точките на съприкосновение. Примери за прилагането на този метод са дадени във фигури 4 и 5.+++++ TIFF +++++--------------------------------------------------19921217ПРИЛОЖЕНИЕ IIIОБРАЗЕЦ НА ИНФОРМАЦИОНЕН ДОКУМЕНТ (а)+++++ TIFF ++++++++++ TIFF ++++++++++ TIFF +++++--------------------------------------------------19921217ПРИЛОЖЕНИЕ IV+++++ TIFF ++++++++++ TIFF +++++--------------------------------------------------


title: Директива на Съвета от 25 юни 1974 година за сближаването на законодателствата на държавите-членки относно огледалата за обратно виждане на колесни селскостопански или горски трактори

text:
Важна правна забележка

|

31974L0346

Официален вестник n° L 191 , 15/07/1974 стр. 0001 - 0004 специално финландско издание: глава 13 том 4 стр. 0030  специално гръцко издание: глава 13 том 2 стр. 0262  специално шведско издание: глава 13 том 4 стр. 0030  специално испанско издание: глава 13 том 4 стр. 0003  специално португалско издание глава 13 том 4 стр. 0003  специално чешко издание глава 13 том 002 стр. 115  - 118 специално испанско издание глава 13 том 002 стр. 115  - 118 специално унгарско издание глава 13 том 002 стр. 115  - 118 специално литвийско издание глава 13 том 002 стр. 115  - 118 LV.ES глава 13 том 002 стр. 115  - 118 MT.ES глава 13 том 002 стр. 115  - 118 PL.ES глава 13 том 002 стр. 115  - 118 SK.ES глава 13 том 002 стр. 115  - 118 специално словенско издание глава 13 том 002 стр. 115  - 118

		19740625Директива на Съветаот 25 юни 1974 годиназа сближаването на законодателствата на държавите-членки относно огледалата за обратно виждане на колесни селскостопански или горски трактори(74/346/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за учредяване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че техническите изисквания, на които трябва да отговарят тракторите съгласно националните закони по отношение, inter alia, на огледалата за обратно виждане;като има предвид, че тези изисквания са различни във всяка държава-членка; като има предвид, че следователно е необходимо всички държави-членки да приемат идентични изисквания или в допълнение или на мястото на техните съществуващи правила и по-специално за да позволят процедурата за типово одобрение на ЕИО, която бе предмет на Директивата 74/150/ЕИО на Съвета [3] от 4 март 1974 г. за сближаването на законодателствата на държавите-членки относно типовото одобрение на колесни селскостопански и горски трактори, да бъде приложена за всеки тип трактор,ПРИЕ НАСТОЯЩАТА ДИРЕКТИВА:Член 11. "Селскостопански или горски трактор" е всяко моторно превозно средство с колела или гъсенични вериги, имащо поне два моста, основното предназначение на което се определя от неговата теглителна сила, и което е специално конструирано да тегли, бута, превозва или да привежда в движение различни инструменти, машини или ремаркета, предназначени за селскостопанска или горска работа. То може да бъде оборудвано да превозва товар и пътници.2. Тази директива се отнася само за трактори, дефинирани в предходния параграф, които са снабдени с пневматични гуми, имат две оси и максимална конструктивна скорост между 6 и 25 км/ч.Член 2Никоя държава-членка не може да откаже типово одобрение на ЕИО или национално типово одобрение, относно огледалата за обратно виждане, ако те имат знак за типово одобрение на ЕИО, и ако изискванията, установени в приложението, са удовлетворени.Член 3Държава–членка не може да откаже регистрация или да забрани продажбата, пускането в употреба или употребата на трактори, на основание, свързано с огледалата за обратно виждане, ако са удовлетворени изискванията, установени в приложението.Член 4Измененията, необходими за привеждане в съответствие с техническия прогрес на изискванията от приложението, се приемат съгласно процедурата по член 13 от Директива № 74/150/ЕИО на Съвета.Член 51. Държавите-членки въвеждат в действие разпоредбите, необходими за да се съобразят с настоящата директива, в срок до 18 месеца от нотифицирането ѝ. Те незабавно информират Комисията за това.2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 6Адресати на настоящата директива са държавите-членки.Съставено в Люксембург на 25 юни 1974 година.За СъветаПредседателH. D. Genscher[1] ОВ 28, 17.2.1967 г., стр. 462/67.[2] ОВ 42, 7.3.1967 г., стр. 620/67.[3] ОВ L 84, 28.3.1974 г., стр. 10.--------------------------------------------------19740625ПРИЛОЖЕНИЕ1. ОПРЕДЕЛЕНИЯ1.1. "Огледало за обратно виждане" означава средство, предназначено да даде в рамките на полето на видимост, определено в точка 2.5 по-долу, ясно виждане назад, което е в рамките на разумните граници и не се нарушава от конструктивни елементи на трактора или от водача на трактора.1.2. "Вътрешно огледало за обратно виждане" означава средство, което е монтирано във вътрешността на кабината или шасито на трактора, и е дефинирано в точка 1.11.3. "Външно огледало за обратно виждане" означава средство, което е монтирано на някаква част от външната повърхност на трактора, и е дефинирано в точка1.1.1.4. Класове на огледалата означава всички огледала, имащи общи характеристики и функции. Вътрешните огледала за обратно виждане са поставени в клас I, а външните огледала за обратно виждане - в клас II.2. ИЗИСКВАНИЯ ЗА МОНТИРАНЕ2.1. Общи2.1.1. Тракторите могат да бъдат оборудвани с огледала за обратно виждане от класове I и II, ако имат знак за типово одобрение на ЕИО, посочен в Директива 71/127/ЕИО [1] на Съвета от 1 март 1971 г. за сближаването на законодателствата на държавите-членки относно огледалата за обратно виждане на моторни превозни средства, изменена с Акта за присъединяване [2].2.1.2. Огледалата за обратно виждане да бъдат фиксирани по такъв начин, че да остават такива при нормални пътни условия.2.2. БройВсички трактори да се оборудват с поне едно годно външно огледало за обратно виждане от лявата страна на трактора - в държавите-членки, в които движението по пътищата се извършва в дясната лента на пътното платно, и от дясната страна на трактора - в държавите-членки, в които движението по пътищата се извършва в лявата лента на пътното платно.2.3. Разположение2.3.1. Външното огледало за обратно виждане трябва да бъде на такова място, че когато водачът е в нормално положение за шофиране да има наблюдение върху частта от пътя, дефинирана в точка 2.5.2.3.2. Външното огледало за обратно виждане трябва да е видимо през тази част на предното стъкло, която е почиствана от стъклочистачката, или през страничния прозорец, ако тракторът е снабден с такъв.2.3.3. Огледалото за обратно виждане не трябва да е изнесено извън габарита на трактора повече отколкото е нужно, за да се получи зрителното поле, определено в точка 2.5.2.3.4. Долната част на външното огледало за обратно виждане да бъде не по-ниско от 2 м над земята. Това огледало не трябва да се проектира на повече от 0.20 м извън габаритния размер на трактора или трактора съчетан с ремарке, измерен без огледалата за обратно виждане.2.3.5. При спазване на изискванията в точки 2.3.3. и 2.3.4., огледалата за обратно виждане могат да бъдат проектирани извън максимално допустимите размери на тракторите.2.4. Регулиране2.4.1. Всяко вътрешно огледало за обратно виждане трябва да се настройва от водача за неговата позиция на шофиране.2.4.2. Водачът трябва да е способен да настройва външното огледало за обратно виждане от вътрешността на трактора. Огледалото трябва да може да се фиксира и отвън.2.4.3. Изискванията на раздел 2.4.2 не трябва да се прилагат за огледала, които след отместване се връщат автоматично в тяхното нормално положение, или могат да бъдат възстановени в тяхното нормално положение без употреба на инструменти.2.5. Зрително поле2.5.1. Държави-членки, в които движението се извършва в дясната лента на пътното платноЗрителното поле на лявото външно огледало за обратно виждане трябва да бъде такова, че водачът да може да вижда назад най-малко нивото на пътя толкова далече, колкото е хоризонта, който е вляво от равнината, успоредна на надлъжната вертикална равнина на симетрия и минаваща през най-лявата точка от габаритния размер на трактора или трактора, съчетан с ремарке.2.5.2. Държави-членки, в които движението се извършва в лявата лента на пътното платноЗрителното поле на дясното външно огледало за обратно виждане трябва да бъде такова, че водачът да може да вижда назад най-малко нивото на пътя толкова далече, колкото е хоризонта, който е вдясно от равнината, успоредна на надлъжната вертикална равнина на симетрия и минаваща през най-дясната точка от габаритния размер на трактор или трактора, съчетан с ремарке.[1] ОВ L 68, 22.3.1971 г., стр. 1.[2] ОВ L 73, 27.3.1972 г., стр. 14.--------------------------------------------------